[{"text_idx": "#000003", "text": "Dod a\u2019r hen a\u2019r ifanc ynghyd"}, {"text_idx": "#000005", "text": "Mae sawl prosiect dros y wlad wedi dangos bod ymgysylltiad rhwng plant bach a\u2019r henoed yn gwneud lles i\u2019r ddwy garfan o oedran mewn sawl ffordd."}, {"text_idx": "#000006", "text": "Hyfryd felly yw gweld rhai o\u2019r Mentrau Iaith yn mynd ati i gynnal prosiectau a digwyddiadau i ddod a\u2019r cenedlaethau hyn ac ifanc ynghyd er mwyn defnyddio\u2019r Gymraeg a mwynhau gyda\u2019i gilydd."}, {"text_idx": "#000007", "text": "Deilliodd grw\u0302p Estyn Croeso o\u2019r cynllun peilot Caffi Stori, sef grw\u0302p o bobl o bob oed oedd yn cyfarfod i gymdeithasu gyda phwyslais ar ddefnyddio\u2019r Gymraeg. Oherwydd llwyddiant y fenter honno mae\u2019r criw wedi parhau i gyfarfod yn fisol yn Neuadd Bentref Treuddyn o dan enw newydd, Estyn Croeso; gyda\u2019r mynychwr ieuengaf ond ychydig fisoedd oed a\u2019r hynaf bron yn 90 oed."}, {"text_idx": "#000008", "text": "Gyda chymorth un o brosiectau Menter Iaith Fflint a Wrecsam, y Prosiect Datblygu Cymunedau Dwyieithog, mae grw\u0302p Estyn Croeso bellach wedi sefydlu pwyllgor cymunedol swyddogol ac yn bwriadu trefnu nifer o ddigwyddiadau cyffrous a hwyliog dros y flwyddyn nesaf. Ar Ddydd Gwener, 16eg o Awst fe gynhaliwyd prynhawn hwyl Estyn Croeso yn Neuadd Bentref Treuddyn, sef digwyddiad i ddod a\u0302\u2019r hen a\u2019r ifanc ynghyd. Mae gweithgareddau eraill eisoes wedi\u2019u trefnu ar gyfer y flwyddyn i ddod gan gynnwys Te Prynhawn ar ddechrau mis Medi. Dywedodd un o fynychwyr Prynhawn Hwyl Estyn Croeso;"}, {"text_idx": "#000009", "text": "\u201cDwi\u2019n falch iawn o weld y neuadd yn llawn prysurdeb gyda\u2019r plant bach yn mwynhau, a\u2019r mamau yn dod i nabod ei gilydd a sgwrsio.\u201d"}, {"text_idx": "#000014", "text": "Mentrau Iaith Cymru is an equal opportunities employer committed to promoting equality, diversity and inclusion."}]